## 

## **โรงเรียนสาธิตมหาวิทยาลัยราชภัฏสวนสุนันทา**

## **แผนการจัดการเรียนรู้กลุ่มสาระการเรียนรู้ คณิตศาสตร์** **ชั้นประถมศึกษาปีที่** 3

## **หน่วยการเรียนรู้** **1 จำนวนนับไม่เกิน 100,000**

**เรื่อง** จำนวนนับไม่เกิน 100,000 **เวลา** 2 ชั่วโมง

**อาจารย์ผู้สอน** อาจารย์จารุณี ศุภชาต

............................................................................................................................................................................

**1. สาระสำคัญ**

ตัวเลขเป็นจำนวนที่ใช้บอกสิ่งต่าง ๆ ว่ามีเท่าไรโดยเขียนในรูปของตัวเลขฮินดูอารบิก ตัวเลขไทยหรือตัวหนังสือการอ่าน ให้อ่านตามชื่อหลักโดยไม่ต้องอ่านเครื่องหมายจุลภาค (,) ที่คั่นไว้

**2. ตัวชี้วัดชั้นปี**

ค 1.1 ป. 3/1

**3. จุดประสงค์การเรียนรู้**

1. อ่านและเขียนตัวเลขฮินดูอารบิก ตัวเลขไทยและตัวหนังสือแทนจำนวนได้ (K)

2. เรียนคณิตศาสตร์ด้วยความสนใจสนุกสนานและรับผิดชอบงาน (A)

3. มีทักษะในการอ่านเขียนจำนวนอย่างถูกต้องคล่องแคล่ว (P)

**4. สาระการเรียนรู้**

1.การบอกจำนวนนับไม่เกิน 100,000

2.การอ่านและเขียนตัวเลข ตัวหนังสือแทนจำนวน

**5. กระบวนการจัดการเรียนรู้**


**ขั้นนำเข้าสู่บทเรียน**

1.นักเรียนทำแบบทดสอบก่อนเรียน จำนวน 10 ข้อเวลา 10 นาที

2.นักเรียนช่วยกันร้องเพลง นับเรียงลำดับจำนวน

**ขั้นสอน**

1. ครูใช้ลูกคิดแสดงค่าประจำหลัก เช่น

** **

ครูยกตัวอย่างจำนวนอื่น ๆ โดยอธิบายการอ่านและการเขียนตัวเลขไม่เกิน 100,000 โดยเริ่มอ่านที่หลักหมื่นก่อนแล้วตามด้วยหลักพันหลักร้อยหลักสิบและหลักหน่วยตามลำดับ

2. นักเรียนแต่ละคนผลัดกันออกมาจัดหลักลูกคิดแสดงจำนวนไม่เกิน 100,000 โดยให้นักเรียนคนถัดไปเขียนเป็นตัวเลขไทย ตัวเลขฮินดูอารบิก และตัวหนังสือ บนกระดานดำยกตัวอย่างทำนองนี้ 2–3 ตัวอย่างจนนักเรียนเข้าใจ

3. ให้นักเรียนดูแผนภูมิจำนวนนับทีละ 10,000 ถึง 100,000 นักเรียนและครู ร่วมกันอภิปรายถึงการอ่านตัวเลขในหลักต่าง ๆ ตั้งแต่หลักหน่วย หลักสิบ หลักร้อย หลักพัน หลักหมื่น และหลักแสน โดยให้อ่านตามชื่อหลัก เริ่มจากหลักที่มีค่ามากที่สุดเรียงลำดับไปทีละหลักจนถึงหลักหน่วยโดยไม่ต้องอ่านเครื่องหมายจุลภาค

4. นักเรียนศึกษาเนื้อหา “การอ่านและการเขียนจำนวนนับ” ในหนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปที่ 3

5. นักเรียนทำใบกิจกรรมที่ 1 การอ่านและการเขียนจำนวนนับในหนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปที่ 3

**ขั้นฝึกฝนผู้เรียน**

1.ฝึกแทนค่าจำนวนจากลูกคิดที่มีจำนวนไม่ถึง 100,000 โดยให้นักเรียนแทนค่าลูกคิดด้วยตัวเลขพร้อมกับฝึกอ่านจำนวนนั้น

2.ฝึกอ่านจำนวนจากบัตรตัวเลขหรือลูกคิด

3.นักเรียนฝึกเขียนตัวเลขฮินดูอารบิก ตัวเลขไทย และตัวหนังสือจากภาพและหลักลูกคิด

**ขั้นการนำไปใช้**

1.เขียนตัวเลขฮินดูอารบิก ตัวเลขไทยแทนจำนวน

2.เขียนตัวหนังสือแทนจำนวน

3.อ่านและเลือกซื้อสินค้าจากป้ายราคาได้ถูกต้อง

**ขั้นสรุปความคิดรวบยอด**

1.การอ่านและการเขียนตัวเลขตัวหนังสือแทนจำนวนนับไม่เกิน 100,000 เริ่มอ่านที่หลักหมื่นก่อนแล้วตามด้วยหลักพันหลักร้อยหลักสิบและหลักหน่วยตามลำดับ

2.การอ่านจำนวนนับให้อ่านตามชื่อหลักเริ่มจากหลักที่มีค่ามากที่สุดเรียงลำดับลดลงไปทีละหลักจนถึงหลักหน่วยโดยไม่ต้องอ่านเครื่องหมายจุลภาคที่คั่นไว้

**6. สื่อ/แหล่งเรียนรู้**

1.เพลงนับเรียงลำดับจำนวน

2.บัตรจำนวนเลข ตารางร้อย ตารางสิบ ตารางหน่วย

3.แผนภูมิตารางหลักเลข (หลักหน่วยถึงหลักแสน) หลักลูกคิด

4.หนังสือเรียนสาระการเรียนรู้พื้นฐาน คณิตศาสตร์/สื่อการเรียนรู้ คณิตศาสตร์ สมบูรณ์แบบชั้นประถมศึกษาปีที่ 3

5.ใบกิจกรรมที่ 1 การอ่านและการเขียนจำนวนนับในหนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปีที่ 3

**7. การวัดและประเมินผลการเรียนรู้**

**ด้านความรู้ (K)**

|  |  |  |
| --- | --- | --- |
| **วิธีการวัดผลและการประเมินผล** | **เครื่องมือวัดและประเมินผล** | **เกณฑ์การวัด** |
| 1.ตรวจผลการทำแบบทดสอบ  ก่อนเรียน | – แบบทดสอบก่อนเรียนการอ่าน  และการเขียนจำนวนนับ | – |
| 2.สังเกตจากการซักถามการแสดง  ความคิดเห็นการให้ข้อเสนอ  แนะและการอภิปรายร่วมกัน | – แบบบันทึกผลการอภิปราย  – แบบบันทึกความรู้ | ผ่านเกณฑ์เฉลี่ย 3 ขึ้นไป |
| 3.สังเกตขณะปฏิบัติตาม  ใบกิจกรรมที่ 1 การอ่านและ  การเขียนจำนวนนับ | – ใบกิจกรรมที่1การอ่านและ  การเขียนจำนวนนับ | ผ่านเกณฑ์เฉลี่ย 3 ขึ้นไป |

**ด้านคุณธรรม จริยธรรม และ ค่านิยม (A)**

|  |  |  |
| --- | --- | --- |
| **วิธีการวัดผลและการประเมินผล** | **เครื่องมือวัดและประเมินผล** | **เกณฑ์การวัด** |
| 1.สังเกตพฤติกรรมขณะทำงานร่วมกับกลุ่ม | – แบบประเมินพฤติกรรมขณะ  ทำงานร่วมกับกลุ่ม | ผ่านเกณฑ์เฉลี่ย 3 ขึ้นไป |
| 2.ประเมินพฤติกรรมตามรายการด้านคุณธรรมจริยธรรมและค่านิยม | – แบบประเมินด้านคุณธรรม  จริยธรรมและค่านิยม | ผ่านเกณฑ์เฉลี่ย 3 ขึ้นไป |

**ด้านทักษะ/กระบวนการ (P)**

|  |  |  |
| --- | --- | --- |
| **วิธีการวัดผลและการประเมินผล** | **เครื่องมือวัดและประเมินผล** | **เกณฑ์การวัด** |
| 1.ตรวจผลการปฏิบัติตาม  ใบกิจกรรมที่ 1 ตัวเลขแสดงจำนวน | – ใบกิจกรรมที่ 1 ตัวเลขแสดง  จำนวน | ผ่านเกณฑ์เฉลี่ย 3 ขึ้นไป |
| 2.สังเกตพฤติกรรมการสื่อสาร  การเชื่อมโยงหลักการความรู้  ทางคณิตศาสตร์ | – แบบประเมินด้านทักษะ/  กระบวนการ | ผ่านเกณฑ์เฉลี่ย 3 ขึ้นไป |
| 3.ประเมินพฤติกรรมตามรายการ  ประเมินด้านทักษะ/กระบวนการ |

8. **บันทึกหลังการจัดการเรียนรู้**

1. ปัญหา/อุปสรรคในการจัดการเรียนรู้............................................................................................................................................................................ ............................................................................................................................................................................ ............................................................................................................................................................................

2. แนวทางการแก้ปัญหาเพื่อพัฒนาการจัดการเรียนรู้ ........................................................................................................................................................................................................................................................................................................................................................ ............................................................................................................................................................................

ลงชื่อ ..........................................................

(อาจารย์จารุณี ศุภชาต) ผู้สอน

**9.** การตรวจปรับปรุงแก้ไขและข้อเสนอแนะของผู้ตรวจ

............................................................................................................................................................................

............................................................................................................................................................................

............................................................................................................................................................................

ลงชื่อ ..........................................................ลงชื่อ ..........................................................

(อาจารย์...................) ผู้ตรวจ

**แนวทางบูรณาการ**

ภาษาไทย  เขียนตัวเลขไทยแทนจำนวนนับที่มีค่าไม่เกิน100,000

วิทยาศาสตร์  ศึกษาระยะทางระหว่างประเทศจากแผนที่โลกและข้อมูลจากการ

เดินทาง

สังคมศึกษาฯ  นักเรียนค้นคว้าข้อมูลเกี่ยวกับจำนวนประชากรตามพื้นที่และ

ภูมิภาคต่างๆ

สุขศึกษาฯ  ค้นคว้าข้อมูลเกี่ยวกับสุขภาพเช่นอัตราการเต้นของหัวใจชีพจร

ศิลปะ  เขียนแผนภาพลูกคิดแสดงจำนวนที่มีค่าไม่เกิน100,000

ภาษาต่างประเทศ  การอ่านจำนวนที่มีค่าไม่เกิน100,000เป็นภาษาอังกฤษ

การงานอาชีพฯ  ศึกษาข้อมูลสถิติด้านการเกษตรผลผลิตของพืชและผลิตภัณฑ์

ต่างๆ